###### NÁJOMNÁ ZMLUVA č. 2436 /2013

uzatvorená v súlade s § 720 Občianskeho zákonníka a zákona č.116/1990 Zb. o nájme a podnájme nebytových priestorov v znení neskorších predpisov

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**medzi**

**prenajímateľom : Stredná odborná škola, Nábrežie mládeže 1 , Nitra**

Sídlo : Nábrežie mládeže 1, 950 28 Nitra

zastúpené : Ing. Ľubicou Hlaváčovou , riaditeľkou SOŠ

IČO : 893 293

Bankové spojenie : Štátna pokladnica Bratislava,

č.ú: 7000305279/8180

a

**nájomcom :** Ľuboš Kanás

Prešovská 11, 949 01 Nitra

R.Č:

**za nasledovných podmienok :**

# Čl. I.

# Predmet a účel nájmu

1.Prenajímateľ ako správca majetku Nitrianskeho samosprávneho kraja prenajíma nájomcovi časť nebytových priestorov nachádzajúcich sa v budove telocvične , súpisné číslo 1568 na parcele číslo 1419/1 a 1419/2 katastrálne územie Chrenová na ulici Nábrežie mládeže, miestnosť telocvične o výmere 360,00 m2, vrátane použitia šatne a WC . Nehnuteľnosť je zapísaná v katastri nehnuteľností Katastrálneho úradu v Nitre, Správa katastra Nitra na LV č.1234.

2.Účelom nájmu je vykonávanie športovej činnosti za podmienok dohodnutých v tejto zmluve.

**Čl.II.**

## Doba nájmu

Nájom nebytových priestorov sa uzatvára na dobu určitú v trvaní od 11.11.2013 do 31.03.2014 v dňoch : pondelok od 19,00 - 20,00 hod

utorok od 19,00 - 20,00 hod

piatok od 19,00 - 20,00 hod

**Čl.III.**

## Výška nájomného a spôsob platenia

1. Úhrada za užívanie priestorov opísaných v Čl.I. tejto zmluvy bola stanovená dohodou zmluvných strán vo výške **12,- € / hod .**

2.Prenajímateľ bude uhrádzať nájomné v hotovosti do pokladne školy vždy do 5.-teho dňa v mesiaci za predchádzajúci mesiac.

3.Prenajímateľ zabezpečí pre nájomcu v prenajatých priestoroch dodávku tepla, elektrickú energiu, vodné a stočné, odvoz smetí a upratovanie .

4.V prípade omeškania úhrady za nájom a poskytnuté služby je nájomca povinný platiť z nezaplatenej sumy úroky z omeškania vo výške stanovenej Nariadením vlády SR č.87/1995 Z.z.

- 2 -

**Čl.IV.**

**Ďalšie dohodnuté podmienky**

**Prenajímateľ sa zaväzuje :**

1.Odovzdať nájomcovi nebytové priestory v stave spôsobilom na dohodnutý účel nájmu.

2.Zdržiavať sa akéhokoľvek konania, ktorým by rušil nájomcu pri užívaní nebytového priestoru.

**Nájomca sa zaväzuje :**

1.Priestory telocvične užívať za účelom športovej činnosti.

2.Užívať nebytové priestory len pre svoju potrebu a na účel dohodnutý v tejto zmluve.

3.Dodržiavať interné predpisy prenajímateľa v oblasti ochrany majetku, režimu vstupu osôb a dopravných prostriedkov do objektu prenajímateľa.

4.Nájomca zodpovedá v prenajatom priestore v dohodnutom čase v plnom rozsahu za dodržiavanie bezpečnostných predpisov a požiarnej ochrany v zmysle Zákona č.314/2001 o ochrane pred požiarmi v znení nesk.predpisov a zodpovedá za svojich klientov(účastníkov športovej činnosti) v oblasti BOZP.

5.Dodržiavať predpisy o bezpečnosti a ochrane zdravia, ktoré platia pre výkon danej činnosti.

6.Prípadné škody ihneď hlásiť prenajímateľovi a v plnom rozsahu ich uhradiť.

7.Dodržiavať prevádzkový poriadok telocvične , a to hlavne :

- vstup do telocvične len v prezuvkách (nie je povolená obuv s čiernou podrážkou zanechávajúca na podlahe čierne čiary),

- náradie v telocvični používať tak, aby sa nepoškodila podlaha , manipulácia s cvičným náradím musí byť prenášaná , nie ťahaná ,

- pri odchode z haly a objektu zodpovedná osoba skontroluje svetlo, poškodenie podlahy a uzatvorenie okien ,

- kompletný prevádzkový poriadok je pre nájomcu záväzný a je prístupný pri vstupe do telocvičnej haly.

**Čl.V.**

## Skončenie nájmu

1.Nájom nebytového priestoru sa skončí uplynutím času, na ktorý bol dojednaný.

2.Zmluva môže byť vypovedaná pred uplynutím doby, na ktorú bola dojednaná, a to s 1 mesačnou výpovednou lehotou, pričom výpovedná lehota začína plynúť od prvého dňa mesiaca nasledujúceho po doručení výpovede , prípadne dohodou.

**Čl.VI.**

## Záverečné ustanovenia

1.Zmluvné strany prehlasujú, že si zmluvu prečítali, súhlasia s jej obsahom a na znak súhlasu ju podpisujú.

2.Zmluvné strany sú povinné po nadobudnutí platnosti nových všeobecne záväzných právnych predpisov a VZN NSK zosúladiť obsah tejto zmluvy s týmito predpismi v lehote do 30 dní odo dňa ich účinnosti.

2.Táto zmluva nadobudne platnosť a účinnosť podpísaním zmluvnými stranami.

3.Zmluva je vyhotovená v 2 vyhotoveniach, z ktorých po 1 vyhotovení obdrží prenajímateľ a nájomca .

V Nitre, dňa 11.11.2013

**Prenajímateľ** : SOŠ Nitra **Nájomca :** Ľuboš Kanás

zastúpená :

Ing. Ľubicou Hlaváčovou

riaditeľkou SOŠ